Όταν χρησιμοποιείς το διαδίκτυο, τί συμβαίνει;
Όταν συνομιλείς με έναν φίλο, στέλνεις mail, αγοράζεις βιβλία...
...βλέπεις τον καιρό, παρακολουθείς ταινίες ή μελετάς τον Πελοποννησιακό πόλεμο...
...μοιάζει σα να υπάρχει ένα καλώδιο που σε συνδέει απευθείας με αυτό που θες.
Όμως δισεκατομμύρια άνθρωποι συνδέονται την ίδια στιγμή με δισεκατομμύρια πράγματα.
Πως γίνεται αυτό;
Στην ουσία, χρειάζονται οι κατάλληλες συμφωνίες.
Η δικτύωση είναι σαν ένα παιχνίδι. Πρέπει να παίζουμε με τους ίδιους κανόνες...
...αλλιώς δεν έχει και πολλή πλάκα.
Αν μπορείς να κάνεις πολλούς υπολογιστές να «παίξουν» μεταξύ τους, έχεις ένα δίκτυο.
Αν μπορεί να το κάνει κι ο φίλος σου, τότε έχεις άλλο ένα δίκτυο.
Αν όμως συμφωνήσετε ότι τα δίκτυά σας θα παίζουν με τον ίδιο τρόπο...
...μπορείτε να τα συνδέσετε μεταξύ τους και θα έχετε ένα δια-δίκτυο.
Οι κοινοί κανόνες με τους οποίους παίζουμε ονομάζονται Διαδικτυακό Πρωτόκολλο (IP)...
...και εφόσον όλοι συμφωνούμε, μπορούμε να προσθέτουμε συσκευές και δίκτυα...
...μέχρι να διασυνδεθεί όλος ο κόσμος.
Αυτό είναι το διαδίκτυο: ένα δίκτυο από δίκτυα που μοιράζονται μεταξύ τους.
Κάθε συσκευή στο διαδίκτυο έχει τη δική της μοναδική διεύθυνση.
Ό,τι στέλνεται μέσω διαδικτύου είναι απλά ένα μήνυμα από τη μία συσκευή στην άλλη.
Όμως δεν μεταδίδεται σαν ένα μεγάλο ενιαίο κομμάτι.
Τεμαχίζεται σε μικρά πακέτα δεδομένων...
...με το καθένα να περιέχει πληροφορίες για το τι είναι, από που έρχεται και που πηγαίνει.
Έτσι, το μήνυμά σας μπορεί να ακολουθήσει πολλές διαφορετικές διαδρομές προς τον προορισμό του.
Ακολουθώντας το πρωτόκολλο, η συσκευή παραλήπτης γνωρίζει πως να τα συναρμολογήσει.
Το διαδίκτυο είναι αποκεντρωμένο, με τόσες εναλλακτικές διαδρομές...
...που δεν υπάρχει μοναδικό σημείο αποτυχίας.
Αν μια διαδρομή υπερφορτωθεί ή χαλάσει τότε τα δεδομένα σας ακολουθούν μια άλλη.
Ακόμα κι αν αχρηστευτεί ένα μεγάλο τμήμα του διαδικτύου...
Το μήνυμά σας θα βρει το δρόμο του.
<Προχωρήστε στο 04:36, ακολουθούν τεχνικές λεπτομέρειες.>
Το διαδίκτυο είναι ανοικτό, αποκεντρωμένο, εντελώς ουδέτερο.
Η ευφυΐα του βρίσκεται στην περιφέρεια, όχι στον πυρήνα.
Δεν ελέγχεται από μια και μοναδική οργάνωση και γι' αυτό λειτουργεί τόσο καλά.
Συμφωνώντας να συνεργαζόμαστε το κάνουμε όλοι πραγματικότητα.
Και έτσι «συμβαίνει» το διαδίκτυο.